*VEGA præsenterer:*

**Benjamin Rihan funderer over den unge kærlighed**

*Popkometen Benjamin Rihan smelter pigehjerter i Lille VEGA d. 12. oktober.*

Det unge skud på popmusikkens danske stamme, Benjamin Rihan, er en spirende singer/songwriter fra København på 22 år.

Rihan er opvokset med musik omkring sig, og da han som ung dreng fik sin første guitar, gik der ikke længe før hans indre musikalitet blev vækket. Med inspiration fra moderne popmusikere som The Weeknd, John Mayer og Ed Sheeran har den unge københavner øre for den gode popsang, men med en organisk produktion og sound for øje.

Han har med udgivelsen af sine to første singler ”Nok for mig” og ”Når du ser mig nu” allerede bevist sig som en ambitiøs, spirende singer/songwriter, der nu med den nye single ”Fantasi” viser, at han evner at skrive ind i andre genrer end den klassiske singer/songwriter-pop. Rihan prøver med den nye single grænser af mht. sangens lyd og produktion, som har et mere elektronisk touch end hans tidligere singler.

”Fantasi” handler om at føle sig ført lidt bag lyset af en pige, som ikke kan bestemme sig for, hvad hun vil, men alligevel vælger at holde forholdet kørende for tryghedens skyld. Når ens forestilling om forholdet egentlig bare er en fantasi, og virkeligheden ikke helt er så rosenrød.

*”Jeg skrev sangen i LA og var inspireret af omgivelser, og havde lyst til at lave noget mere sommerligt. Det er som om at byen gør noget andet ved én musikalsk; alting er større og mere grandiost og det afspejler sig i måden, man lader sig inspirere på. Det tror jeg også man kan høre i produktionen, som er lidt større og mere elektronisk præget end min forrige singler.”*

**Fakta om koncerten:**

Benjamin Rihan (DK)

Fredag d. 12. oktober kl. 21.00

Lille VEGA, Enghavevej 40, 1674 København V

145 kr. + gebyr

Forsalget starter i dag via vega.dk og Ticketmaster